เวลาประมาณ 16.40 น. ของวันที่ 13 ก.ค. 2565 ขณะขับรถอยู่บนถนนรัชดาภิเษกช่วงที่ตัดกับถนนนางลิ้นจี่บริเวณหน้าอาคารโกลเด้นกรุ๊พ ได้ขับรถผ่านช่วงที่มีพนักงานขุดเจาะซ่อมถนน แล้วมีหินกระเด็นมาโดนรถ ฟังจากเสียงและภาพน่าจะมีชิ้นเล็กชิ้นน้อยราวๆ 4-5 ก้อน ทำให้เกิดความเสียหายที่บริเวณกระโปรงหน้ารถเล็กน้อย และน่าจะมีรอยเล็กๆ บนกระจกด้านหน้าอีก(แต่แยกไม่ออกว่ารอยใหม่หรือรอยเก่า) ขณะพนักงานทำงานไม่มีแผงกั้นเศษหินใดๆ มีเพียงกรวยกันให้รถวิ่งช่องขวา แถมเป็นเวลากลางวันที่มีรถสัญจร หลังเกิดเหตุประมาณ 1 ชั่วโมงได้วนรถกลับไปต่อว่าหัวหน้างาน ได้เพียงคำตอบว่า “ต้องรีบทำงานกลัวปูนไม่แห้งประชาชนจะได้ใช้ถนน”